Vadersdag is om die draa! En as jy nog nie iets vir dié spesiale man het nie, is hier ’n paar geskenk-idees waarmee jy hom die komende naweek kan bederf.
Die moderne man bestee gemiddeld meer as 3 000 uur van sy lewe daaraan om baard te skeer, berig The Mirror aanlyn. Hoe en wanneer jy skeer, kan die verskil maak tussen ’n vars en skoon vel teenoor ingroeibaard en ’n branderige, seer vel.
Die baardseep bevat 99% natuurlike bestanddele en sorg vir ’n moeitelose skeersessie. Eksklusief beskikbaar by Crabtree & Evelyn-winkels landwyd
As die man in jou lewe verkies om ’n baard te dra, is daar gelukkig ’n magdom interessante baardprodukte waarmee jy hom kan bederf. ’n Kort stoppelbaard (stubble) is nou hoogmode, maar ’n voller houtkappersbaard is steeds gewild.
Jy kan nie ’n fout maak met ’n splinternuwe geur vir hom nie. As jy ’n bietjie meer geld het om te spandeer, verras hom met een van dié mansparfuums.